Сем гадоў Франчэска Леанідаўна ўзначальвае дэбатны клуб пры Цэнтры творчасці дзяцей і моладзі Барысаўскага раёна і ліцэйскі гурток “Дэбаты”, рыхтуе старшакласнікаў да дэбатных турніраў. Праца клуба і гуртка накіравана на развіццё ва ўдзельнікаў умення прымяняць любыя набытыя ў школе веды і навыкі ў максімальна разнастайных рэальных жыццёвых умовах, прымаць эфектыўныя рашэнні ў праблемных сітуацыях. Тэмы, якія абмяркоўваюцца падчас дэбатаў, нельга назваць дзіцячымі. Для іх раскрыцця патрабуецца сур’ёзны падыход і аналітычныя ўменні, таму ўдзельнічаць у турнірах пачынаюць з10 класа.